ashish nehra impresses virat kohli with his foot-fielding effort in ind-nz 1st t20i
నెహ్రా ఫీల్డింగ్ విన్యాసానికి కోహ్లి ఫిదా!
సొంత ప్రేక్షకుల మధ్య కెరీర్‌కు ఘనంగా వీడ్కోలు పలికిన నెహ్రా ఆఖరి మ్యాచ్‌లో అద్భుతమైన ఫీల్డింగ్‌తో కోహ్లిని ఆకట్టుకున్నాడు.
TNN | Updated:
Nov 2, 2017, 02:46PM IST
ఢిల్లీలోని ఫిరోజ్ షా కోట్ల మైదానంలో సొంత ప్రేక్షకుల మధ్య కెరీర్&zwnj;కు ఘనంగా వీడ్కోలు పలికిన నెహ్రా.. ఆఖరి మ్యాచ్&zwnj;&zwnj;లో అద్భుతమైన ఫీల్డింగ్&zwnj;తో కెప్టెన్ కోహ్లిని అబ్బుర పరిచాడు. నెహ్రా కాలితో బంతిని ఆపి, వంగకుండానే దాన్ని చేతుల్లోకి తెచ్చుకున్న వీడియో విరాట్&zwnj;తో నెటిజన్ల మనసును దోచింది. చాహల్ విసిరిన బంతిని కివీస్ బ్యాట్స్&zwnj;మెన్ ఫైన్ లెగ్ వైపు తరలించగా.. పరిగెత్తుకుంటూ వచ్చిన నెహ్రా కాలితో బంతిని ఆపాడు. అది అమాంతం పైకి లేవగానే ఒడుపుగా అందుకొని ధోనీ వైపు విసిరాడు.
నెహ్రా ఫీల్డింగ్ విన్యాసానికి కెప్టెన్ కోహ్లి ఫిదా అయిపోయాడు. తన చిన్నతనం నుంచి చూస్తున్న క్రికెటర్.. ఆఖరి మ్యాచ్ ఆడుతూ.. అద్భుతంగా బంతిని ఆపడం చూసి అబ్బుర పడ్డాడు. వావ్ అంటూ తన సంతోషాన్ని వ్యక్తం చేశాడు. బౌలర్ చాహల్ కూడా చప్పట్లతో నెహ్రాను ప్రశంసించాడు. ఈ మ్యాచ్&zwnj;లో నెహ్రా మెరుగ్గానే బౌలింగ్ చేసినప్పటికీ కష్టమైన క్యాచ్&zwnj;లను అందుకోవడంలో కోహ్లి, హార్దిక్ విఫలం కావడంతో వికెట్లేమీ తీయలేకపోయాడు.